OpenLLM-France/wikimedia huggingface dataset:
# Jerónimos (Madrid)

Jerónimos és un barri del districte de Retiro, a Madrid. Té 189,73 hectàrees i 7.390 habitants. Limita al nord amb el barri de Recoletos (Salamanca), al sud amb el de Pacífico, a l'oest amb Cortes i Justicia (Centro) i a l'est amb Ibiza i Niño Jesús. Està delimitat al nord pels carrers d'O'Donnell i Alcalá, a l'oest per l'Avinguda Menéndez Pelayo, a l'est pel Passeig del Prado i al sud pels passeigs Infanta Isabel i María Cristina.
En la seva delimitació hi ha el Parc del Retiro, que dona nom al barri, així com la Borsa de Madrid, el Museu Naval de Madrid, el Museu del Prado, el Museu Nacional d'Arts Decoratives, el Reial Jardí Botànic de Madrid, l'Observatori Astronòmic Nacional d'Espanya el Museu de l'Exèrcit d'Espanya, les seus de l'Ajuntament de Madrid (Palacio de las Comunicaciones) de la Cadena COPE i de la Reial Acadèmia de la Llengua Espanyola, així com l'Església de San Jerónimo el Real, que dona nom al barri.

## Enllaços externs

* Ortofoto del districte amb els límits de cada barri
* Districtes de Madrid
* Radiografía del barrio de los Jerónimos a 20 Minutos
* El Barrio de los Jerónimos al bloc conocermadrid.
# Roger Williamson

Roger Williamson va ser un pilot de curses automobilístiques britànic que va arribar a disputar curses de Fórmula 1.
Va néixer el 2 de febrer del 1948 a Ashby-de-la-Zouch, Leicestershire, Anglaterra i va morir el 29 de juliol del 1973 en un accident disputant el GP d'Holanda al circuit de Zandvoort.

## A la F1

Roger Williamson va debutar a la novena cursa de la temporada 1973 (la 24a temporada de la història) del campionat del món de la Fórmula 1, disputant el 14 de juliol del 1973 el GP de la Gran Bretanya al circuit de Silverstone.
Va participar en dues curses puntuables pel campionat de la F1 no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1973 | STP March Racing Team | March | Cosworth | ARG | BRA | SUD | ESP | BEL | MON | SUE | FRA | GBR Ret | HOL MORT | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |

## Referències

* ↑ F1, STATS. «Roger WILLIAMSON • STATS F1» (en francès). [Consulta: 28 febrer 2021].
* ↑ F1, STATS. «Roger WILLIAMSON • STATS F1» (en francès). [Consulta: 28 febrer 2021].

## Enllaços externs

* Biografia de Roger Williamson (anglès)
* Video a YouTube de l'accident
# Sydney Football Club

El Sydney Football Club és un club de futbol australià de la ciutat de Sydney. Juga a l'A-League, la màxima competició del país, des de la seva fundació el 2004.

## Història

Quan la Federació Australiana (FFA) va decidir eliminar la National Soccer League per a crear un nou campionat conegut com l'A-League, la Federació local de Nova Gal·les del Sud va sol·licitar una plaça per a un equip amb seu a Sydney, el Sydney Football Club. La FFA va acceptar la candidatura l'1 de novembre de 2004. El primer president de l'entitat va ser Walter Bugno i el primer entrenador Pierre Littbarski.
El Sydney FC va atraure a internacionals australians com Clint Bolton, Steve Corica i David Zdrilic i com a primer jugador-franquícia va contractar a l'exjugador del Manchester United FC Dwight Yorke de Trinitat i Tobago.
Al torneig de selecció de representant australià per a la Lliga de Campions de l'OFC de 2005 el Sydney FC va aconseguir la classificació, aconseguint el títol del campionat oceànic en guanyar l'AS Magenta de Nova Caledònia per dos gols a zero. Aquest triomf els va permetre participar en el Campionat del Món de Clubs de futbol de 2005, perdent en la primera ronda contra el Club Deportivo Saprissa.
A la primera temporada de l'A-League, el Sydney FC va aconseguir el segon lloc a la lliga, aconseguint el campionat a les rondes eliminatòries, guanyant el Central Coast Mariners FC per 1-0.
A la segona campanya, l'entrenador Pierre Littbarski va ser substituït per Terry Butcher, reforçant l'equip amb les contractacions de Ruben Zadkovich i Alex Brosque malgrat la baixa de Dwight Yorke. L'equip aconseguí la quarta posició, sent eliminat a les semifinals dels play-offs pel títol.
A la temporada 2007-08, es va contractar a Juninho Paulista com a jugador-franquícia, assolint la tercera posició, però caient novament a les semifinals.
A la 2008-09, amb les incorporacions de John Aloisi, Mark Bridge o Simon Colosimo, l'equip va quedar cinquè, no aconseguint la classificació per a les rondes eliminatòries pel títol.
A la següent temporada, la cinquena a l'A-League, va aconseguir la primera plaça a la lliga, passant a les rondes eliminatòries pel títol.

## Uniforme

* Uniforme titular: samarreta blava aiguamarina, pantalons blau marí, mitges blaves aiguamarina.
* Uniforme alternatiu: samarreta blanca, pantalons blaus aiguamarina, mitges blanques.

## Estadi

El Sydney FC juga els seus partits com a local en el Sydney Football Stadium, conegut fins al 2007 com Aussie Stadium i localitzat a la ciutat de Sydney. Va ser construït el 1988 com el primer estadi rectangular per a rugbi a 13, i també s'utilitza per a albergar partits de rugbi union. Compta amb capacitat per a 45.000 espectadors.
El camp el comparteix amb el Sydney Roosters, de la National Rugby League, els New South Wales Waratahs, de la Super 14, i ocasionalment els Wests Tigers, de l'NRL.

## Palmarès

* A-League (2): 2005-06, 2009-10
* Campionat de Clubs d'Oceania (1): 2005

## Enllaços externs

* Pàgina web oficial (anglès)
# Zosterop de les Faichuk

El zosterop de les Faichuk (Rukia ruki) és un ocell de la família dels zosteròpids (Zosteropidae).

## Hàbitat i distribució

habita els boscos de les illes de Forest canopy i matolls de les Illes Faichuk, a Micronèsia.

## Referències

* ↑ «Zosterop de les Faichuk». Cercaterm. TERMCAT, Centre de Terminologia. Rev. 20/12/2021(català)
# Île-aux-Moines

Île-aux-Moines (en bretó Enizenac'h) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 536 habitants. És un municipi insular, i rep el seu nom perquè el 854 el rei Erispoé la va donar a l'abadia de Saint-Conwoïon a Redon.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 748 | 711 | 588 | 590 | 617 | 610 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean Pressard | |
# Beale Street

Beale Street és un carrer al centre de Memphis, Tennessee, que s'estén des del riu Mississipi situat a l'extrem est del carrer fins a una distància d'aproximadament 2,9 km. És un lloc important per a la història de la ciutat, així com en la història del blues. Avui dia, els clubs de blues i restaurants que voregen el carrer Beale són les principals atraccions turístiques a Memphis. Festivals i concerts a l'aire lliure atrauen periòdicament grans multituds al carrer i els seus voltants.

## Referències

* ↑ Sainz, Adrian; Associated Press «Sites in Tennessee, Kentucky added to Civil Rights Trail» (en anglès). wcpo.com. Scripps Local Media [Memphis], 14-02-2020 [Consulta: 17 gener 2024].

## Enllaços externs

* Beale Street
# Batalla de Sant Quintí (1918)

* Aquest article tracta sobre la batalla de la Primera Guerra Mundial. Per altres batalles a llocs anomenats Saint-Quentin vegeu Batalla de Sant Quintí
La Primera Batalla de Somme o Batalla de Sant Quintí, també anomenada Operació Michael, és una batalla de la Primera Guerra Mundial que es va lluitar del 21 de març fins al 5 d'abril, de 1918, i començà amb l'ofensiva de primavera alemanya llançada a través de la Línia Hindenburg, el 21 de març, a la proximitat de Saint-Quentin. Finalitzà a Villers-Bretonneux, una mica a l'est del centre de comunicacions aliat d'Amienswhere. Es pretenia aturar l'avenç alemany. L'avenç alemany s'aturà a causa de les moltes víctimes, de la incapacitat de mantenir les línies de subministrament, i de l'arribada de reserves aliades.
Això marcà l'inici del final de la Primera Guerra Mundial. Arribaren a França reforços importants des dels Estats Units que reemplaçaven el material i els homes perduts per l'Entesa, al mateix temps que l'exèrcit alemany era incapaç de recuperar-se de les seves pèrdues abans que aquests reforços es despleguessin.
La segona batalla del Somme començà el 21 d'agost de 1918.

## Referències

* 1 2 Roberts, Priscilla; Spencer Tucker. The Encyclopedia of World War I: A Political, Social, and Military History, 2005. ISBN 978-1851094202.
# Bearded Collie

El Bearded Collie és una raça de gos mitjà de pelatge llarg, que originalment va ser utilitzat en tasques de pasturatge. És originari d'Escòcia, on es va originar d'una raça de pastors hongaresos importats el 1514. Fa uns 500 anys, es deia que eren els antecessors del gossos polonesos que van ser abandonats a les costes d'Escòcia i aquest es van creuar amb pastors natius.
El Bearded Collie com el coneixem avui en dia es deu en part a G.Olive Willison, que en la dècada de 1940 va adquirir una femella Beardie anomenada Jeannie i després va trobar un company per ella anomenat Bailey, i el seu granja va modelar aquesta raça.

## Descripció de la raça

És un gos intel·ligent, fàcil d'ensinistrar i vivaç, i que no presenta signes de nerviosisme o agressivitat. És una bona mascota, amb bon tracte amb els nens. Té una proporció llarg/alt propera a 5/4, mesurant fins a la creu uns 55 cm. Pot ser de color gris, negre marró o groc, amb marques blanques o sense.
El seu pelatge necessita una cura especial, que inclogui raspallats i visites al perruquer. Mínim 3 cops per setmana s'ha de raspallar per evitar que el pèl s'enredi. S'ha de dir que es un gos que quasi no perd pèl.
Les orelles s'han de revisar sovint i netejar-se per evitar possibles otitis.
Mesures:Els mascles fan entre 53-56 cm i les femelles 51-53 cm.
Esperança de Vida: entre 14-15 anys.

## Temperament/ Caràcter

Aquest gos es un animal resistent, fort i té un caràcter decidit i segur. Actualment es un gos de companyia i exposició. Es molt fidel a les persones de la família i molt reservat amb els estranys, característica que el converteix en un bon gos guardià.
Aquest gos es pot adaptar a tot tipus d'ambient, incloent nuclis urbans, dintre de un pis pot estar a gust, mentre faci exercici molt exercici diari, seria necessari fer tres llargues passejades diàries.No es un gos per famílies sedentàries. Poden portar-se de meravella amb altres gossos, gats i mascotes diverses. Encara que sembli un gos molt independent, en realitat es un gos que necessita molt afecte i atenció constant. És un gos bonàs, afable i amb poques rareses.
Existeix un comportament innat en aquests gossos que pot ser molt molest, donat que els instints de pasturatge son molt forts, alguns gossos tendeixen a "guiar"a nens o mascotes, aquesta conducta es de base molt forat genètica i quan es presenta, no és possible eliminar-la però sí és possible canalitzar-la cap el herding(esport de pasturatge) o jocs planificats.

## Referències

* ↑ El Collie Barbudo. Perrilandia. Consultat el 23 d'abril de 2009.
* ↑ «Fédération Cynologique Internationale». [Consulta: 12 gener 2021].
* ↑ Bearded Collie Breed Standard Arxivat 2009-06-12 a Wayback Machine.. The Kennel Club.
* ↑ Rossi, Valeria,. El gran libro de los perros de raza. ISBN 978-1-64461-541-6.
# Belforte Monferrato

Belforte Monferrato és un municipi situat al territori de la província d'Alessandria, a la regió del Piemont, (Itàlia).
Belforte Monferrato limita amb els municipis d'Ovada, Rossiglione i Tagliolo Monferrato.
* Vista del poble
* Ajuntament
* Església del Naixement de Maria
* Localització del municipi de Belforte Monferrato a la prov. d'Alessandria (Piemont)
# Belga (agència)

* Per a altres significats, vegeu «Belga».
Belga és una agència de notícies de Bèlgica. És l'agència principal del país, des del 1948 propietat conjunta dels principals diaris i emissores, que en controlen un 80%.
Estimulats pel rei Albert I, que volia una agència nacional pròpia, independent de la filial de Brussel·les de l'agència francesa Havas, Pierre-Marie Olivier i Maurice Travailleur la van fundar l'1 de gener de 1921 com a Agence télégraphique belge de presse (Agència telegràfica belga de premsa), que aleshores va adquirir les activitats belgues d'Havas i Reuters. Inicialment només publicava comunicats en francès. Des del 1944 va començar publicar també en neerlandès i va afegir un departament de notícies d'esport. Des del 1970 les redaccions neerlandesa (belga) i francesa van ser separades i operen dins de la mateixa organització amb gran autonomia.
Fins al 2014 l'agència estava situada a Schaarbeek, quan va transferir-se al carrer de l'Arduinkaai de Brussel·les als antics despatxos del diari De Morgen.

## Referències

* ↑ «À propos de Belga» (en francès, neerlandès), s.d. [Consulta: 5 gener 2017].
* ↑ Gol, Jean. Le Monde de la presse en Belgique (en francès). Brussel·les: Centre de recherche et d'information socio-politiques, 1970, p. 79.
* ↑ Association générale de la presse belge. La presse, livre commémoratif (en francès). Brussel·les: Maison de la presse, 1949, p. 112.
* ↑ Frédérix, Pierre. Un siècle de chasse aux nouvelles: de l'Agence d'information Havas à l'Agence France-presse (1835-1957) (en francès). París: Flammarion, 1959.
* ↑ Saerens, Zico «Belga-redactie verhuist naar oude De Morgen-locatie» (en neerlandès). deredactie.be, 05-09-2014.

## Enllaços externs

* Belga - Lloc web oficial
# Benòs

Benòs és una entitat de població del municipi d'Es Bòrdes, a la comarca de la Vall d'Aran. L'any 2019 tenia 25 habitants censats.
El poble es troba a 910 m d'altitud, enlairat a la dreta de la Garona, sobre el poble de les Bordes, en una posició similar però més a ponent de Begòs. A un extrem del poble hi ha l'església parroquial de Sant Martí, d'origen romànic, bé que refeta al segle xviii.
La central hidroelèctrica de Benós es troba entre el riu Garona i la carretera N-230.

## Referències

* ↑ «250576 Bòrdes, Es». Idescat. [Consulta: 2 setembre 2020].
* ↑ «Benòs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
# Barone Canavese

Barone Canavese és un comune (municipi) de la ciutat metropolitana de Torí, a la regió italiana del Piemont, situat a uns 30 quilòmetres al nord-est de Torí. A 1 de gener de 2019 la seva població era de 589 habitants.
Barone Canavese limita amb els següents municipis: Mercenasco, San Giorgio Canavese, Candia Canavese, Orio Canavese i Caluso.

## Referències

* ↑ «Resident population on 1st january» (en anglès). ISTAT. [Consulta: 11 abril 2020].
# Barr Breed

Barr Breed és un detectiu privat de ficció, creat per l'escriptor estatunidenc Bill S. Ballinger.
Dirigeix una agència de personal que proprciona guàrdies per magatzems i bancs, detectius per ferrocarrils, compradors secrets per tendes, protecció de nòmines, etc...

## Obras

* The Body in the Bed. 1948.
* The Body Beautiful. 1949.

## Referències

* ↑ «Barr Breed» (en anglès). Paperback Warriors, 24-03-2021. [Consulta: 1r juliol 2024].

## Bibliografia

* Collins, Ray. Sangre, crimen & balas: crónicas & misterios de la novela negra (en castellà). Sant Andreu de la Barca: Círculo Latino, 2004. ISBN 8496129411.
* Coma, Xavier. Diccionari de la novel·la negra nord-americana. Barcelona: Edicions 62, 1985. ISBN 8429723196.
# Batalla de Conchas de Arganzón

La batalla de Conchas de Arganzón es va lliurar entre setembre i octubre del 801 quan l'exèrcit àrab enviat al nord per l'emir al-Hàkam I, dirigit per Muawiya, suposat germà d'al-Hàkam, van intentar creuar el pas de les Conchas, situades prop de la Puebla de Arganzón, província de Burgos, Castella.

## Antecedents

Sulayman i Abd-Al·lah ibn Abd-ar-Rahman, oncles de l'emir Al-Hàkam I li van disputar el tron de l'emirat a la mort d'Hixam I, germà i pare respectivament, però en no tenir prou suport, i amb la mort de Sulayman la revolta va acabar. Aquesta revolta fou aprofitada pel Regne d'Astúries per atacar Lisboa, per Carlemany per conquerir Barcelona i per independitzar Pamplona sota l'òrbita franca.
El 812 Ximenis Llop, germà gran i successor de Sanç I Llop es va revoltar i Lluís I va dirigir una expedició que va arribar a terres del sud i va instal·lar Balaixk al-Jalaixqí (Velasc el Gascó) a Pamplona.

## Batalla

Els àrabs, comandats per Muawiya ibn al-Hàkam, fill de l'emir Al-Hàkam I van atacar Àlaba i Castella el 801 travessant l'Ebre i creuant el pas de las Conchas, però foren sorpresos pel vascó profranc Balaixk al-Jalaixqí, que comandava les seves forces, les de Ximeno, els pamplonesos i possiblement un contingent enviat per Sanç I Llop, a Arganzón on van preparar una emboscada.

## Conseqüències

Fou tal l'abast de la derrota que Muawiya ibn al-Hàkam es va veure obligat a tornar a Qurtuba havent mort els seus millors oficials, i possiblement molts dels seus homes. Ell mateix moriria de pena, segons relaten les cròniques, pocs mesos més tard.
El 803, tropes vascones i dels Banu Qasi van atacar i prendre Tutila, capturant Yusuf ibn Amrús, que fou alliberat, juntament amb la ciutat, per Amrús ibn Yússuf.

## Referències

* ↑ Suárez Fernández, Luis. Historia de España Antigua y media (en castellà). Ediciones Rialp, p.188-189. ISBN 978-84-321-1882-1 [Consulta: 3 desembre 2011]. Arxivat 2014-01-01 a Wayback Machine.

## Enllaços externs

* (castellà) lapuebladearganzon.net, La batalla Arxivat 2009-01-05 a Wayback Machine.
# Benigno Cabrero Lozano

Benigno Cabrero Lozano (Pamplona, 1901 - Madrid, 12 de setembre de 1989) fou un militar navarrès, Capità general de les Illes Balears durant el franquisme. En 1918 va ingressar a l'Acadèmia d'Infanteria de Toledo i en 1924 en l'Escola Superior de Guerra. Fou ascendit a capità d'Estat Major en 1929. Va lluitar a la Guerra del Rif i es va posar a favor del bàndol revoltat en la guerra civil espanyola, destacant en el front de Catalunya. En les campanyes on va participar va impulsar els serveis cartogràfics.
En 1959 era general de brigada i cap d'Estat Major de la III Regió Militar. En 1962 fou ascendit a general de divisió. L'octubre de 1965 fou ascendit a tinent general i nomenat Capità general de les Illes Balears Va ocupar el càrrec fins que es va decretar el seu pas a la reserva a finals de desembre de 1967.
En 1984 encara era viu.

## Referències

* ↑ Benigno Cabrero Lozano, ABC, 29 d'octubre de 1965
* ↑ Audiencia Militar y Civil de SE el Jefe del Estado, ABC, 3 de desembre de 1959
* ↑ Decreto 3302/1962, de 23 de noviembre, por el que se promueve al empleo de General de División al General de Brigada de Estado Mayor don Benigno Cabrero Lozano.
* ↑ Decreto 3165/1965, de 22 de octubre, por el que se promueve al empleo de Teniente General al General de División don Benigno Cabrero Lozano, nombrándole Capitán General de Baleares.
* ↑ Decreto 3017/1967, de 12 de diciembre, por el que se dispone que el Teniente General don Benigno Cabrero Lozano pase al Grupo de «Destino de Arma o Cuerpo»
* ↑ Orden 111/00739/1984, de 4 de abril de 1984 por la que se dispone el cumplimiento de la sentencia del Tribunal Supremo, dictada en grado de apelación con fecha 4 de noviembre de 1983, en el recurso contencioso-administrativo interpuesto por don Benigno Cabrero Lozano, Teniente General del Ejército, en reserva.
# Biefmorin

Biefmorin és un municipi francès situat al departament del Jura i a la regió de Borgonya - Franc Comtat. L'any 2007 tenia 76 habitants.

## Demografia
### Població

El 2007 la població de fet de Biefmorin era de 76 persones. Hi havia 34 famílies de les quals 13 eren unipersonals (13 dones vivint soles i 13 dones vivint soles), 13 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 35 eren l'habitatge principal de la família, 2 eren segones residències i 5 estaven desocupats. 41 eren cases i 1 era un apartament. Dels 35 habitatges principals, 29 estaven ocupats pels seus propietaris i 6 estaven llogats i ocupats pels llogaters; 2 tenien dues cambres, 4 en tenien tres, 14 en tenien quatre i 15 en tenien cinc o més. 25 habitatges disposaven pel capbaix d'una plaça de pàrquing. A 13 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Biefmorin el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 47 persones, 37 eren actives i 10 eren inactives. De les 37 persones actives 31 estaven ocupades (18 homes i 13 dones) i 6 estaven aturades (2 homes i 4 dones). De les 10 persones inactives 3 estaven jubilades, 6 estaven estudiant i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Biefmorin a l'INSEE.
* Évolution et structure de la population Fitxa amb el detall de dades de Biefmorin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.